KOMISIJOS SPRENDIMAS
2009 m. spalio 15 d.
iš dalies keičiantis Sprendimo 2008/155/EB nuostatas dėl taikymo laikotarpio ir tam tikrų embrionų surinkimo ir embrionų gamybos grupių Australijoje, Kanadoje, Naujojoje Zelandijoje ir Jungtinėse Amerikos Valstijose
(pranešta dokumentu Nr. C(2009) 7730)
(Tekstas svarbus EEE)
(2009/759/EB)
EUROPOS BENDRIJŲ KOMISIJA,
atsižvelgdama Europos bendrijos steigimo sutartį,
atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (1), ypač į jos 8 straipsnio 1 dalį,
kadangi:
(1)
2008 m. vasario 14 d. Komisijos sprendime 2008/155/EB dėl embrionų surinkimo ir embrionų gamybos grupių, patvirtintų trečiosiose šalyse importuoti galvijų embrionus į Bendriją, sąrašų sudarymo (2) nustatyta, kad valstybės narės gali leisti importuoti galvijų embrionus tik iš tų trečiųjų šalių, kuriose juos surinko, apdorojo ir saugojo to sprendimo priedo sąrašuose nurodytos embrionų surinkimo ir embrionų gamybos grupės.
(2)
Direktyvos 89/556/EEB 8 straipsnis iš dalies pakeistas 2008 m. liepos 15 d. Tarybos direktyvos 2008/73/EB, supaprastinančios veterinarijos ir zootechnikos sričių informacijos atnaujinimo ir skelbimo taisykles ir iš dalies keičiančios direktyvas 64/432/EEB, 77/504/EEB, 88/407/EEB, 88/661/EEB, 89/361/EEB, 89/556/EEB, 90/426/EEB, 90/427/EEB, 90/428/EEB, 90/429/EEB, 90/539/EEB, 91/68/EEB, 91/496/EEB, 92/35/EEB, 92/65/EEB, 92/66/EEB, 92/119/EEB, 94/28/EB, 2000/75/EB, Sprendimą 2000/258/EB ir direktyvas 2001/89/EB, 2002/60/EB ir 2005/94/EB (3), 6 straipsnio 2 dalimi. Atsižvelgiant į šį pakeitimą, kuris įsigalios 2010 m. sausio 1 d., galvijų embrionų surinkimo ir embrionų gamybos grupių sąrašas nebus sudaromas Komisijos sprendimu. Todėl sprendimas 2008/155/EB turėtų būti taikomas tik iki 2009 m. gruodžio 31 d.
(3)
Australija, Kanada, Naujoji Zelandija ir Jungtinės Amerikos Valstijos paprašė iš dalies pakeisti šių šalių įrašus tame sąraše dėl tam tikrų embrionų surinkimo ir embrionų gamybos grupių. Australija, Kanada, Naujoji Zelandija ir Jungtinės Amerikos Valstijos užtikrino, kad laikomasi Direktyvoje 89/556/EEB nustatytų atitinkamų taisyklių, o šių trečiųjų šalių veterinarijos tarnybos oficialiai patvirtino, kad atitinkamų embrionų surinkimo ir embrionų gamybos grupių surinktus embrionus galima eksportuoti į Bendriją.
(4)
Todėl Sprendimą 2008/155/EB reikėtų atitinkamai iš dalies pakeisti.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2008/155/EB iš dalies keičiamas taip:
1.
Įterpiamas šis straipsnis:
„2a straipsnis
Šis sprendimas taikomas iki 2009 m. gruodžio 31 d.“
2.
Priedas pakeičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 2009 m. spalio 15 d.